Source: http://www.sveikatingumas.lt/vaistai/serdolect
Timestamp: 2019-03-24 15:57:22+00:00
Document Index: 7287851

Matched Legal Cases: ['ect ', 'ect\t', 'ect ', 'ect ', 'ect ', 'ect ', 'ect ', 'ect ', 'ect ', 'ect ', 'ect ', 'ect ', 'ect ', 'ect ', 'ect ', 'ect ', 'ect ', 'ect ', 'ect ', 'ect ', 'ect ', 'ect ', 'ect ', 'ect ', 'ect ', 'ect ', 'ect ', 'ect ', 'ect ', 'ect ', 'ect ', 'ect ', 'ect ', 'ect ', 'ect ', 'ect ']

Serdolect | Vaistai | Sveikatingumas.lt - Rūpinkis savo grožiu ir sveikata!
Serdolect	Serdolect Vaistai → Pagrindinis →
Kaip veikia Serdolect Serdolect priklauso vaistų, vadinamų antipsichoziniais, grupei. Šie vaistai padeda atitaisyti smegenyse kai kuriuos cheminės pusiausvyros sutrikimus, kurie sukelia Jūsų ligos simptomus.
Nuo ko vartojamas Serdolect Serdolect gydoma šizofrenija
-	jeigu yra alergija (padidėjęs jautrumas) sertindoliui arba bet kuriai pagalbinei Serdolect medžiagai (žr. 6 skyrių); -	jeigu sutrikusi skysčių ir druskų pusiausvyra organizme (kraujyje yra per mažai kalio arba magnio) ir gydytojas negydė šio sutrikimo; -	jeigu sergate sunkia kraujagyslių liga arba sunkia širdies liga, pavyzdžiui, širdies nepakankamumu, širdies hipertrofija (širdies raumens sustorėjimas), širdies ritmo sutrikimu (aritmija) arba yra neįprastai retas širdies ritmas (retesnis kaip 50 dūžių per minutę); -	jeigu gydytojas tyrė širdies veiklą užrašydamas elektrokardiogramą (EKG), ir nustatė, kad pailgėjęs QT intervalas (tam tikra EKG dalis). Ši būklė gali būti paveldėta arba atsirasti savaime; -	jeigu sergate sunkia kepenų liga; -	jeigu vartojate vaistų, kurie gali ilginti QT intervalą arba keisti Serdolect koncentraciją kraujyje. Tokie vaistai yra: -	vaistai nuo širdies aritmijos (pvz.: chinidinas, amiodaronas, sotalolis, defetilidas); -	antipsichoziniai vaistai (pvz., tioridazinas); -	makrolidų grupės antibiotikai (pvz.: eritromicinas, klaritromicinas); -	chinolonų grupės antibiotikai (pvz.: gatifloksacinas, moksifloksacinas); -	antihistamininiai vaistai, kuriais gydomas karščiavimas arba kitokia alergija (pvz.: terfenadinas, astemizolas); -	azolų grupės priešgrybeliniai vaistai (pvz.: ketokonazolas, itrakonazolas); -	vadinamieji kalcio kanalų blokatoriai, kuriais gydomas padidėjęs kraujospūdis arba krūtinės skausmas (pvz.: diltiazemas, verapamilas); -	kai kurie kiti vaistai, pavyzdžiui, litis (gydoma maniakinė depresinė psichozė), cizapridas (gydomi skrandžio sutrikimai), cimetidinas (gydomos skrandžio opos) ir indinaviras (gydoma ŽIV infekcija).
Specialių atsargumo priemonių reikia Prieš skirdamas Serdolect ir gydymo juo metu gydytojas atliks kai kuriuos tyrimus, kad nustatytų, ar Jums saugu vartoti Serdolect. Tokie tyrimai yra šie:
-	elektrokardiograma (EKG), kad būtų įsitikinta, ar nepailgėjęs QT intervalas. Šis tyrimas bus pakartotas maždaug po 3 gydymo savaičių arba Serdolect paros dozę padidinus iki 16 mg, ir vėl po 3 mėnesių. Toliau tyrimas bus kartojamas kas 3 mėnesius arba padidinus Serdolect dozę, arba pakeitus kitų Jūsų vartojamų vaistų dozę; -	kalio ir magnio koncentracijas kraujyje. Jei koncentracijos per mažos, gydytojui teks gydyti šiuos sutrikimus; -	kraujospūdžio matavimas.
Kreipkitės į gydytoją, jeigu gydantis Serdolect atsirado tokių simptomų: -	karščiavimas, neįprastas raumenų susitraukimas ir sąmonės sutrikimai, ypač lydimi prakaitavimo ir dažno širdies plakimo. Tai gali būti retos būklės, vadinamos piktybiniu neurolepsiniu sindromu, simptomai. Jeigu jaučiate tokių simptomų, nedelsdamas kreipkitės į savo gydytoją. Gydytojas greičiausiai nutrauks gydymą Serdolect; -	jeigu atsirado neįprastų kūno, burnos ar liežuvio judesių. Jeigu jaučiate tokių simptomų, nedelsdamas kreipkitės į savo gydytoją. Tai gali būti būklės, vadinamos vėlyvąja diskinezija, simptomai. Gydytojas nuspręs, reikia sumažinti dozę ar nutraukti gydymą Serdolect; -	jeigu neseniai arba praeityje buvo priepuolių (traukulių). Tokiu atveju vartoti Serdolect reikia dar atsargiau; -	jeigu jaučiate dažną širdies plakimą (nenormalų širdies plakimą), alpstate arba pasireiškia priepuolis. Gydytojui gydymo metu teks Jus dar atidžiau patikrinti ir užrašyti EKG; -	jeigu vemiate arba viduriuojate, vartojate vaistų, vadinamų diuretikais (,,šlapimą varančių“ tablečių). Jais įprastai gydomas padidėjęs kraujospūdis ar skysčio susikaupimas organizme (edema). Gydytojas gali ištirti kalio koncentraciją Jūsų kraujyje.
Kai kurie vaistai gali keisti Serdolect koncentraciją kraujyje. Taigi Serdolect reikia atsargiai vartoti kartu su šiais vaistais (žr. 2 skyrių, skyrelį ,,Serdolect vartoti negalima“): -	dopamino agonistais (gydoma Parkinsono liga), nes kai kurie antipsichoziniai vaistai gali slopinti jų poveikį; -	fluoksetinu ir paroksetinu (gydoma depresija)), nes Serdolect koncentracija Jūsų organizme gali padidėti virš normos ribų; -	karbamazepinu, fenitoinu, fenobarbitaliu (šiais vaistais gydoma epilepsija) bei rifampicinu (antibiotikas, kuriuo dažniausiai gydoma tuberkuliozė, TBC), nes Serdolect poveikis gali susilpnėti.
Serdolect vartojimas su maistu ir gėrimais Serdolect galima gerti valgant ar nevalgius.
Nėštumas ir žindymo laikotarpis Jeigu esate nėščia, prieš vartojant bet kokį vaistą, būtina pasitarti su gydytoju ar vaistininku.
Jeigu žindote kūdikį, prieš vartojant bet kokį vaistą, būtina pasitarti su gydytoju ar vaistininku. Sertindolio prasiskverbia į motinos pieną. Jei nusprendžiama, kad gydyti Serdolect būtina, žindyti negalima.
Vairavimas ir mechanizmų valdymas Serdolect nesukelia mieguistumo. Visgi, kaip ir vartodami kiekvieną naują vaistą, turite atsargiai vairuoti ar valdyti mechanizmus, kol sužinosite, kaip vaistas veikia Jus.
Svarbi informacija apie kai kurias pagalbines Serdolect medžiagas Vaiste yra laktozės. Jeigu gydytojas Jums sakė, kad netoleruojate kai kurių cukraus rūšių, prieš pradėdamas vartoti šį vaistą, pasakykite apie tai gydytojui.
Kiek tablečių gerti Serdolect visada vartokite tiksliai taip, kaip nurodė gydytojas. Jei abejojate, kreipkitės į gydytoją arba vaistininką.
Pradinė fazė Įprastinė pradinė dozė ‑ 4 mg per parą.
Palaikomasis gydymas Įprastinė palaikomoji dozė – 12‑20 mg Serdolect vieną kartą per parą. Gydytojas skiria dozę atsižvelgdamas į tai, kaip Jūsų organizmas reaguoja į vaistą. Tik labai retais atvejais gydytojas skirs vartoti didžiausią dozę ‑ 24 mg Serdolect per parą.
Senyvi ligoniai Greičiausiai gydytojas didins tablečių dozę rečiau ir skirs mažesnę palaikomąją dozę nei įprastai rekomenduojama. Gydytojas gali skirti mažesnę palaikomąją dozę už įprastai rekomenduojamą.
Vaikai ir paaugliai (jaunesni kaip 18 metų) Vaikams ir paaugliams Serdolect įprastai neskiriama.
Inkstų funkcijos sutrikimas Ligoniams, kurių inkstų veikla sutrikusi, galima vartoti įprastines Serdolect dozes.
Kepenų funkcijos sutrikimas Jeigu sergate lengvu arba vidutinio sunkumo kepenų funkcijos sutrikimu, gydytojas tikrins Jūsų būklę atidžiau ir tikriausiai per ilgesnį laiką padidins Serdolect dozę nei įprastai rekomenduojama. Gydytojas gali skirti vartoti mažesnę nei įprastai rekomenduojama palaikomąją dozę.
Kiek Serdolect ir kada gerti Serdolect geriamas vieną kartą per parą. Serdolect galima išgerti valgant arba nevalgius. Tabletę reikia nuryti užgeriant vandeniu.
Gydymo trukmė Gydymo trukmę nustato gydytojas. Vartokite tablečių tiek laiko, kiek rekomendavo gydytojas. Vartokite vaistą net jei jaučiatės geriau tol, kol gydytojas lieps nutraukti gydymą. Liga ilgai gali būti nepastebima ir per anksti nutraukus gydymą, simptomai gali pasikartoti.
Pavartojus per didelę Serdolect dozę Perdozavimo simptomai yra šie: sustiprėjęs nuovargis, neaiški kalba, padažnėja pulsas, sumažėjęs kraujospūdis.
Pamiršus pavartoti Serdolect Negalima vartoti dvigubos dozės norint kompensuoti praleistą dozę.
Nustojus vartoti Serdolect Kada ir kaip nutraukti gydymą, kad neatsirastų nemalonių simptomų, nurodys gydytojas.
Labai dažni (dažniau kaip 1 iš 10 pacientų): -	nosies užgulimas (rinitas).
Dažni (dažniau kaip 1 iš 100 pacientų): -	galvos svaigulys arba svaigulys stojantis, -	burnos džiūvimas, -	svorio padidėjimas, -	dusulys, -	rankų ir kojų patinimas, -	keisti odos jutimai, pavyzdžiui, dilgsėjimas, dygsėjimas, -	ejakuliato kiekio sumažėjimas, -	QT intervalo pailgėjimas (EKG pakitimas), -	eritrocitų ir leukocitų kiekio šlapime padidėjimas.
Nedažni (rečiau kaip 1 iš 100, bet dažniau kaip 1 iš 1000 pacientų): -	gliukozės koncentracijos kraujyje padidėjimas, -	alpulys, -	priepuoliai ir traukuliai, -	neįprasti kūno, burnos ir liežuvio judesiai (tai gali būti būklės, vadinamos vėlyvąja diskinezija, simptomai), -	tam tikras širdies ritmo sutrikimas, vadinamas Torsades de pointes.
Reti (rečiau kaip 1 iš 1000, bet dažniau kaip 1 iš 10 000 pacientų): -	karščiavimas, neįprastai įtempti raumenys ar sąmonės sutrikimas, prakaitavimas ir greitas širdies plakimas (galimas piktybinis neurolepsinis sindromas, žr. skyrelį ,, Specialių atsargumo priemonių reikia“).
Pagalbinės medžiagos: Tabletės šerdis: kukurūzų krakmolas, laktozės monohidratas, hidroksipropilceliuliozė, mikrokristalinė celiuliozė, kroskarmeliozės natrio druska, magnio stearatas. Tabletės plėvelė: hipromeliozė, makrogolis 400, titano dioksidas (E 171) ir: 4 mg: geltonasis geležies oksidas (E 172); 12 mg: geltonasis geležies oksidas (E 172), raudonasis geležies oksidas (E 172); 16 mg: raudonasis geležies oksidas (E 172); 20 mg: geltonasis geležies oksidas (E 172), raudonasis geležies oksidas (E 172), juodasis geležies oksidas (E 172).
4 mg:	ovalios, geltonos, abipus išgaubtos plėvele dengtos tabletės, kurių vienoje pusėje užrašyta “S4”. 12 mg:	ovalios, rusvai gelsvos, abipus išgaubtos plėvele dengtos tabletės, kurių vienoje pusėje užrašyta“S12”. 16 mg:	ovalios, rožinės spalvos, abipus išgaubtos plėvele dengtos tabletės, kurių vienoje pusėje užrašyta “S16”. 20 mg:	ovalios, rausvos, abipus išgaubtos plėvele dengtos tabletės, kurių vienoje pusėje užrašyta “S20”.
4 mg	30 tablečių lizdinės plokštelės; 100 tablečių polipropileno talpyklė. 12 mg:	28 tablečių lizdinės plokštelės; 100 tablečių polipropileno talpyklė. 16 mg:	28 tablečių lizdinės plokštelės; 100 tablečių polipropileno talpyklė. 20 mg:	28 tablečių lizdinės plokštelės; 100 tablečių polipropileno talpyklė.